ПОВЕЧЕ ОТ ВСЯКОГА

По ангелите пращам ти надежда –

без мен да се научиш да живееш.

В очите им красиви се оглеждаш,

а вгледаш ли се, виждаш само мене.

По демоните пращам ти заявка –

съня си влажен с мене да прекараш.

Кръвта ми е отровна, но и сладка –

напиеш ли се с нея, ожадняваш.

По Господ ти изпращам малко прошка –

отдавна вече мога и без тебе.

Разграбил си ме, а жадуваш още...

на всичко си готов за да го вземеш.

По въздуха усеща се, че идваш –

на ангелите счупил си крилата.

От демоните знам, че ме обичаш

повече от всякога.

**Второ място за поезия** – София Милева